CELEX: 52020PC0427
Language: sk
Date: 2020-08-21
Title: Návrh ROZHODNUTIE RADY o pozícii, ktorá sa má zaujať v mene Európskej únie na 66. zasadnutí Výboru pre harmonizovaný systém Svetovej colnej organizácie, pokiaľ ide o pripravované prijatie stanovísk k zatriedeniu, rozhodnutí o zatriedení, zmien vysvetliviek k harmonizovanému systému alebo iného poradenstva týkajúceho sa výkladu harmonizovaného systému a odporúčaní na zabezpečenie jednotnosti pri výklade harmonizovaného systému podľa dohovoru o harmonizovanom systéme

EURÓPSKA KOMISIA
            V Bruseli21. 8. 2020
            COM(2020) 427 final
            2020/0201(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie na 66. zasadnutí Výboru pre harmonizovaný systém Svetovej colnej organizácie, pokiaľ ide o pripravované prijatie stanovísk k zatriedeniu, rozhodnutí o zatriedení, zmien vysvetliviek k harmonizovanému systému alebo iného poradenstva týkajúceho sa výkladu harmonizovaného systému a odporúčaní na zabezpečenie jednotnosti pri výklade harmonizovaného systému podľa dohovoru o harmonizovanom systéme
            
               
         
         
            
               DÔVODOVÁ SPRÁVA
            
            
               1.Predmet návrhu
            
            
               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Únie na 66. zasadnutí Výboru pre harmonizovaný systém Svetovej colnej organizácie v septembri 2020.
            
            
               2.Kontext návrhu
            
            
               2.1.Medzinárodný dohovor o harmonizovanom systéme opisu a číselného označovania tovaru
            
            
               Cieľom Medzinárodného dohovoru o harmonizovanom systéme opisu a číselného označovania tovaru je uľahčovať medzinárodný obchod a zber, porovnávanie a analýzu štatistických údajov, a to najmä o medzinárodnom obchode. Súčasťou dohovoru je vo forme prílohy nomenklatúra HS, ktorá je medzinárodným harmonizovaným systémom umožňujúcim zúčastneným krajinám na spoločnom základe zatriediť na colné účely tovar, s ktorým sa obchoduje. Nomenklatúra HS obsahuje predovšetkým opis tovaru, ktorý sa radí do položiek a podpoložiek, a súvisiace číselné kódy založené na šesťcifernom systéme označovania. Nomenklatúra HS sa reviduje každých päť rokov
                  1
               . Používa ju viac ako 190 správnych orgánov na celom svete, takže sa podľa nej zatrieďuje viac ako 98 % všetkého tovaru, s ktorým sa na svete obchoduje.
            
            
               Dohoda nadobudla platnosť 1. januára 1988.
            
            
               Európska únia a všetky jej členské štáty sú stranami dohody
                  2
               .
            
            
               2.2.Svetová colná organizácia (WCO)
            
            
               Svetová colná organizácia (World Customs Organization – WCO), zriadená v roku 1952 ako Rada pre colnú spoluprácu, je nezávislý medzivládny orgán, ktorého poslaním je zvyšovať efektívnosť a účinnosť colných správ. Zastupuje 183 colných správ z celého sveta. Riadiacim orgánom WCO je Rada. Kým nenadobudne platnosť zmena dohovoru, ktorým sa zriaďuje Rada pre colnú spoluprácu, Únia dočasne vykonáva práva a povinnosti zodpovedajúce tým, ktoré plynú z členstva vo WCO.
            
            
               Riadiacim orgánom WCO je Rada WCO, ktorá sa pri plnení svojho poslania opiera o kompetencie a spôsobilosti sekretariátu a viacerých technických a poradných výborov.
            
            
               Výbor pre harmonizovaný systém (ďalej len „výbor pre HS“) je technický výbor zodpovedný za prípravné práce súvisiace s dohovorom o HS. Hlavné úlohy výboru pre HS sú:
            
            
               ·pripravovať vysvetlivky, stanoviská k zatriedeniu tovaru alebo iné poradenstvo v podobe usmernenia k výkladu harmonizovaného systému a vykonávať iné funkcie v súvislosti s harmonizovaným systémom, ktoré Rada WCO alebo zmluvné strany môžu považovať za potrebné.
            
            
               ·pripravovať odporúčania na zabezpečenie jednotného výkladu a uplatňovania právnych textov harmonizovaného systému, a to aj urovnávaním sporov medzi zmluvnými stranami v súvislosti so zatrieďovaním tovaru, a tým uľahčovať obchod,
            
            
               ·navrhovať zmeny a aktualizácie harmonizovaného systému s cieľom zohľadniť vývoj v oblasti technológií a zmeny v štruktúrach obchodu, ako aj iné potreby používateľov harmonizovaného systému,
            
            
               ·podporovať plošné uplatňovanie harmonizovaného systému a skúmať súvisiace otázky všeobecného charakteru a politické záležitosti.
            
            
               Únia a jej členské štáty majú vo výbore pre HS spoločne len jeden hlas. Rozhodnutia výboru pre HS o záležitostiach, ktorých sa týka toto rámcové rozhodnutie, sa prijímajú jednoduchou väčšinou.
            
            
               Vysvetlivky, stanoviská k zatriedeniu tovaru, iné poradenstvo týkajúce sa výkladu harmonizovaného systému a odporúčania na zabezpečenie jednotnosti pri výklade a uplatňovaní harmonizovaného systému, ktoré boli vypracované počas niektorého zasadnutia výboru pre HS, sa podľa článku 8 ods. 2 dohovoru o HS považujú za schválené Radou WCO, ak do konca druhého mesiaca nasledujúceho po mesiaci, v priebehu ktorého sa ukončilo zasadnutie, na ktorom boli prijaté, žiadna zmluvná strana dohovoru o HS neoznámila generálnemu tajomníkovi WCO, že žiada o postúpenie danej otázky Rade WCO.
            
            
               2.3.Pripravované akty
            
         
         
            
               V súlade s článkom 6 ods. 2 dohovoru o HS sa výbor pre HS schádza spravidla dvakrát ročne. V praxi sa zasadnutia výboru pre HS konajú v marci a septembri.
            
            
               Navrhované rozhodnutie sa týka týchto aktov, ktoré výbor pre HS posudzuje a predbežne prijíma s výhradou schválenia Radou WCO „zjednodušeným písomným postupom“:
            
            
               a)vysvetliviek, v ktorých sa objasňuje výklad poznámok, položiek a podpoložiek nomenklatúry HS;
            
            
               b)stanovísk k zatriedeniu tovaru, v ktorých sa odrážajú rozhodnutia prijaté výborom pre HS, pokiaľ ide o zatriedenie konkrétnych výrobkov;
            
            
               c)iného poradenstva a odporúčaní týkajúcich sa zatriedenia tovaru do nomenklatúry HS, ako sú rozhodnutia o zatriedení alebo iné usmernenia prijaté výborom pre HS.
            
            
               V súlade s článkom 34 ods. 7 písm. a) bodom iii) nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie
                  3
               , colné orgány členských štátov zrušia svoje rozhodnutia týkajúce sa záväzných informácií o nomenklatúrnom zatriedení tovaru, ak už nie sú zlučiteľné s výkladom nomenklatúry HS vyplývajúcim z rozhodnutí o zatriedení, zo stanovísk k zatriedeniu alebo zmien vysvetliviek k nomenklatúre HS, a to s účinnosťou odo dňa uverejnenia oznámenia Komisie v sérii C Úradného vestníka Európskej únie.
            
            
               3.Pozícia, ktorá sa má zaujať v mene Únie
            
            
               3.1.Praktické obmedzenia pri príprave a prijímaní pozícií EÚ
            
            
               Výbor WCO pre harmonizovaný systém prijíma stanoviská k zatriedeniu, rozhodnutia o zatriedení, zmeny vysvetliviek k harmonizovanému systému alebo iné poradenstvo týkajúce sa výkladu harmonizovaného systému a odporúčania na zabezpečenie jednotnosti pri výklade harmonizovaného systému podľa dohovoru o harmonizovanom systéme na obidvoch svojich každoročných zasadnutiach.
            
            
               Z praktického hľadiska Únia obvykle nemá dostatok času na to, aby pred každým zasadnutím výboru pre HS formálne prijala pozíciu podľa článku 218 ods. 9 ZFEÚ. Komisia preto predložila návrh rámcového rozhodnutia Rady o pozícii, ktorá sa má zaujať v mene Únie vo WCO v súvislosti s otázkami týkajúcimi sa HS
                  4
               , a v súčasnosti je nastolený v Rade.
            
            
               Sekretariát WCO informoval, že z dôvodu pandémie ochorenia COVID-19 sa zasadnutie, ktoré sa má konať v septembri 2020, uskutoční formou písomných online diskusií. Hoci program tohto zasadnutia zatiaľ nie je k dispozícii a organizácia a formát diskusií ešte nie sú známe, očakáva sa, že do programu septembrového zasadnutia budú s najväčšou pravdepodobnosťou zaradené body, ktoré figurovali na programe predchádzajúceho zasadnutia (65. zasadnutia výboru pre HS – marec 2020), ktoré WCO zrušila pre celosvetovú pandemickú situáciu.
            
            
               Vzhľadom na počet bodov, ku ktorým bude výbor pre HS požiadaný o prijatie rozhodnutia na tomto zasadnutí, a ich záväzné právne účinky na právo Únie sa usudzuje, že je potrebné prijať rozhodnutie Rady podľa článku 218 ods. 9 ZFEÚ, ktorým sa stanovuje pozícia Únie pre body, o ktorých sa už vie, že výbor pre HS bude vyzvaný, aby o nich rozhodol (t. j. vysvetlivky, stanoviská k zatriedeniu a rozhodnutia a zatriedení, usmernenia alebo iné poradenstvo týkajúce sa výkladu harmonizovaného systému).
            
            
               Ostatnými bodmi, ktoré sa prípadne neskôr zaradia do programu zasadnutia výboru pre HS, sa budeme zaoberať v ďalšom štádiu.
            
            
               3.2.Cieľ a obsah návrhu
            
            
               Predmetné rozhodnutia vypracované výborom pre HS môžu rozhodujúcim spôsobom ovplyvniť obsah práva Únie, konkrétne nariadenie Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku, ako aj k nemu pripojenú kombinovanú nomenklatúru (KN). Rozhodnutia o zatriedení a stanoviská k zatriedeniu alebo zmeny vysvetliviek k nomenklatúre HS sa používajú na podporu zatriedenia stanoveného vo vykonávacích nariadeniach Komisie týkajúcich sa zatriedenia tovaru do kombinovanej nomenklatúry (KN), vo vysvetlivkách ku KN a v rozhodnutiach o zatriedení, ktoré vydali colné orgány členských štátov. Od colných orgánov členských štátov sa vyžaduje, aby zrušili svoje rozhodnutia o zatriedení, ak už nie sú zlučiteľné s výkladom nomenklatúry HS, ktorý vyplýva z týchto rozhodnutí o zatriedení a stanovísk k zatriedeniu alebo zo zmien vysvetliviek k HS.
            
            
               Preto je vhodné, aby sa pozícia, ktorá sa má zaujať vo WCO v mene Únie, stanovila rozhodnutím Rady prijatým podľa článku 218 ods. 9 ZFEÚ na základe návrhu Komisie.
            
            
               Stanovovanie takýchto pozícií sa riadi všeobecnými kritériami vymedzenými v dohovore o HS (všeobecné pravidlá pre výklad HS) a objektívnymi charakteristickými vlastnosťami a znakmi tovaru.
            
            
               Cieľom navrhovanej pozície je vyjadriť pozíciu Únie k zatriedeniu tovaru do nomenklatúry HS. Takisto má vyjadrovať pozíciu k stanoviskám k zatriedeniu a vysvetlivkám k HS, ktoré vypracoval výbor pre HS.
            
            
               Konzultácie s technickými expertmi z členských štátov sa uskutočnili v rámci skupiny colných expertov 3. až 5. marca 2020. Závery skupiny colných expertov sú v súlade s navrhovanými pozíciami, ktoré sa uvádzajú v prílohe k pripravovanému návrhu rozhodnutia Rady.
            
            
               Navrhovaná pozícia EÚ je v súlade aj so zavedenou colnou politikou a s judikatúrou Súdneho dvora Európskej únie, podľa ktorých sa má tovar pri dovoze zatrieďovať podľa jeho objektívnych charakteristických vlastností a znakov.
            
         
         
            
               Navrhovaná pozícia je potrebná na to, aby EÚ mohla zaujať stanovisko na nasledujúcom zasadnutí výboru pre HS.
            
            
               4.Právny základ
            
            
               4.1.Zásady
            
            
               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.
            
            
               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  5
               .
            
            
               Procesnoprávnym základom pre navrhované rozhodnutie, ktorým sa stanovuje pozícia, ktorá sa má zaujať v mene Únie v rámci WCO, pokiaľ ide o prijatie vysvetliviek, stanovísk k zatriedeniu tovaru alebo iného poradenstva ako usmernení k výkladu HS v rámci dohovoru o HS, je preto článok 218 ods. 9 ZFEÚ.
            
            
               4.2.Uplatnenie na tento prípad
            
            
               Výbor pre harmonizovaný systém a Rada WCO sú orgány zriadené dohodou, konkrétne Medzinárodným dohovorom o harmonizovanom systéme opisu a číselného označovania tovaru.
            
            
               Akty, ktoré má výbor pre HS vypracovať, sú akty s právnymi účinkami. Keď Rada WCO pripravované akty schváli, môžu rozhodujúcim spôsobom ovplyvniť obsah právnych predpisov EÚ, konkrétne prílohy 1 k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku. Dôvodom je, že v článku 34 ods. 7 písm. a) bode iii) Colného kódexu Únie
                  6
                sa uvádza, že „[c]olné orgány zrušia rozhodnutia ZINZ
                  7
                (...) ak už nie sú v súlade s výkladom (...), ktorý vyplýva (...) z rozhodnutí a stanovísk týkajúcich sa zatriedenia alebo zo zmien vysvetľujúcich poznámok k nomenklatúre Harmonizovaného systému opisu a číselného označovania tovaru“, ktoré prijal výbor pre HS. Takéto rozhodnutia vypracované výborom pre HS (rozhodnutia o zatriedení a stanoviská k zatriedeniu alebo zmeny vysvetliviek k nomenklatúre HS) sa navyše používajú na podporu zatriedenia stanoveného vo vykonávacích nariadeniach Komisie týkajúcich sa zatriedenia tovaru do kombinovanej nomenklatúry (KN), vo vysvetlivkách ku KN a v rozhodnutiach o zatriedení, ktoré vydávajú colné orgány členských štátov. Pripravovaný akt nedopĺňa ani nemení inštitucionálny rámec dohody.
            
            
               Procesnoprávnym základom navrhovaného rozhodnutia je preto článok 218 ods. 9 ZFEÚ.
            
            
            
               4.3.Hmotnoprávny základ
            
            
               4.3.1.Zásady
            
            
               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.
            
            
               4.3.2.Uplatnenie na tento prípad
            
            
               Keďže hlavný cieľ a obsah pripravovaného aktu sa týkajú Spoločného colného sadzobníka, hmotnoprávnym základom navrhovaného rozhodnutia je článok 31, článok 43 ods. 2 a článok 207 ods. 4 ZFEÚ.
            
            
               4.4.Záver
            
            
               Právnym základom navrhovaného rozhodnutia by mali byť článok 31, článok 43 ods. 2 a článok 207 ods. 4 ZFEÚ v spojení s článkom 218 ods. 9 ZFEÚ.
            
            
               5.Vplyv na rozpočet
            
            
               Návrh nemá žiadny vplyv na rozpočet Európskej únie.
            
         
         
            
               6.Uverejnenie pripravovaného aktu
            
            
               Neuplatňuje sa.
            
            
            
               2020/0201 (NLE)
            
            
               Návrh
            
            
               ROZHODNUTIE RADY
            
            
               o pozícii, ktorá sa má zaujať v mene Európskej únie na 66. zasadnutí Výboru pre harmonizovaný systém Svetovej colnej organizácie, pokiaľ ide o pripravované prijatie stanovísk k zatriedeniu, rozhodnutí o zatriedení, zmien vysvetliviek k harmonizovanému systému alebo iného poradenstva týkajúceho sa výkladu harmonizovaného systému a odporúčaní na zabezpečenie jednotnosti pri výklade harmonizovaného systému podľa dohovoru o harmonizovanom systéme
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 31, článok 43 ods. 2 a článok 207 ods. 4 prvý pododsek v spojení s jej článkom 218 ods. 9,
            
            
               so zreteľom na návrh Európskej komisie,
            
            
               keďže:
            
            
               (1)Rozhodnutím Rady 87/369/EHS
                  8
                Únia schválila Medzinárodný dohovor o harmonizovanom systéme opisu a číselného označovania tovaru a protokol o jeho zmene a doplnkoch
                  9
                (ďalej len „dohovor o HS“), ktorým sa zriadil Výbor pre harmonizovaný systém (ďalej len „výbor pre HS“).
            
            
               (2)Podľa článku 7 ods. 1 písm. b) a c) dohovoru o HS je výbor pre HS okrem iného zodpovedný za prípravu vysvetliviek, stanovísk k zatriedeniu a iného poradenstva týkajúceho sa výkladu harmonizovaného systému a odporúčaní na zabezpečenie jednotnosti pri výklade a uplatňovaní harmonizovaného systému.
            
            
               (3)Očakáva sa, že Výbor pre harmonizovaný systém na svojom septembrovom zasadnutí rozhodne o stanoviskách k zatriedeniu, rozhodnutiach o zatriedení, zmenách vysvetliviek k harmonizovanému systému alebo inom poradenstve týkajúcom sa výkladu harmonizovaného systému a odporúčaniach na zabezpečenie jednotnosti pri výklade harmonizovaného systému podľa dohovoru o harmonizovanom systéme.
            
            
               (4)Je dôležité pripomenúť, že podľa ustálenej judikatúry Súdneho dvora Európskej únie, v záujme právnej istoty a uľahčenia overovania sa rozhodujúce kritérium pre zatriedenie tovaru na colné účely má vo všeobecnosti hľadať v objektívnych charakteristických vlastnostiach a znakoch tovaru, ako sú vymedzené v znení príslušnej položky colnej nomenklatúry a v poznámkach k príslušnej triede a kapitole.
            
            
               (5)Pokiaľ ide o stanoviská k zatriedeniu, rozhodnutia o zatriedení, zmeny vysvetliviek k HS alebo iné poradenstvo týkajúce sa výkladu harmonizovaného systému a odporúčania na zabezpečenie jednotnosti pri výklade harmonizovaného systému podľa dohovoru o harmonizovanom systéme, je vhodné stanoviť pozíciu, ktorá sa má zaujať v mene Únie, keďže predmetné stanoviská, určité rozhodnutia o zatriedení a zmeny vysvetliviek k harmonizovanému systému sa po prijatí uverejnia v oznámení Komisie podľa článku 34 ods. 7 písm. a) bodu iii) nariadenia Európskeho parlamentu a Rady (EÚ) č. 952/2013 z 9. októbra 2013 a stanú sa uplatniteľné na všetky členské štáty. Pozícia sa vyjadrí vo Výbore pre harmonizovaný systém,
            
            
               PRIJALA TOTO ROZHODNUTIE:
            
            
               Článok 1
            
            
               Pozícia, ktorá sa má zaujať v mene Únie na 66. zasadnutí Výboru pre harmonizovaný systém Svetovej colnej organizácie, pokiaľ ide o schválenie vysvetliviek, stanovísk k zatriedeniu alebo iného poradenstva týkajúceho sa výkladu harmonizovaného systému a odporúčaní na zabezpečenie jednotnosti pri výklade harmonizovaného systému podľa dohovoru o harmonizovanom systéme, sa uvádza v prílohe.
            
            
               Článok 2
            
         
         
            
               Menšie zmeny pozície uvedenej v článku 1 možno dohodnúť bez ďalšieho rozhodnutia Rady.
            
            
               Článok 3
            
            
               Toto rozhodnutie je určené Komisii.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Od svojho zavedenia v roku 1988 bola nomenklatúra HS revidovaná šesťkrát. Tieto revízie nadobudli účinnosť v rokoch 1996, 2002, 2007, 2012 a 2017. Šiesta revízia nadobudne účinnosť v roku 2022.
               
               
                  
                     (2)
                  
                        Rozhodnutie Rady 87/369 zo 7. apríla 1987, ktoré sa týka uzavretia Medzinárodného dohovoru o harmonizovanom systéme opisu a číselného označovania tovaru a protokolu o jeho zmene a doplnkoch (Ú. v. ES L 198, 20.7.1987, s. 1).
               
               
                  
                     (3)
                  
                        Ú. v. EÚ L 269, 10.10.2013, s. 1.
               
               
                  
                     (4)
                  
                        KOM(2020) 196.
               
               
                  
                     (5)
                  
                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, body 61 až 64. 
               
               
                  
                     (6)
                  
                        Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).
               
               
                  
                     (7)
                  
                        Záväzná informácia o nomenklatúrnom zatriedení tovaru: rozhodnutia o zatriedení tovaru, ktoré vydali colné správy hospodárskym subjektom vopred v snahe o zabezpečenie právnej istoty v súvislosti so zatriedením a sadzobným zaobchádzaním uplatniteľným na tovar pri dovoze alebo vývoze. 
               
               
                  
                     (8)
                  
                        Rozhodnutie Rady 87/369/EHS zo 7. apríla 1987, ktoré sa týka uzavretia Medzinárodného dohovoru o harmonizovanom systéme opisu a číselného označovania tovaru a protokolu o jeho zmene a doplnkoch (
                  
                     Ú. v. ES L 198, 20.7.1987, s. 1
                  
                  ).
               
               
                  
                     (9)
                  
                        Ú. v. ES L 198, 20.7.1987, s. 3.
               
            
      
    ---documentbreak--- 
      
         
               EURÓPSKA KOMISIA
            V Bruseli21. 8. 2020
            COM(2020) 427 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie na 66. zasadnutí Výboru pre harmonizovaný systém Svetovej colnej organizácie, pokiaľ ide o pripravované prijatie stanovísk k zatriedeniu, rozhodnutí o zatriedení, zmien vysvetliviek k harmonizovanému systému alebo iného poradenstva týkajúceho sa výkladu harmonizovaného systému a odporúčaní na zabezpečenie jednotnosti pri výklade harmonizovaného systému podľa dohovoru o harmonizovanom systéme
            
               
         
         
            
               PRÍLOHA
            
            
               IV. SPRÁVA VEDECKÉHO PODVÝBORU: Dokument NS0456Eb (SSC/35 – správa)
            
            
               1.Predmet rozhodnutia (dok. NC2708Ea)
            
            
               a)Prílohy A/1 a C/1 Zatriedenie nových výrobkov INN (zoznam 120). Únia by mala schváliť 125 zatriedení (znenie HS 2017) a tri následné prezatriedenia (znenie HS 2022) odporúčané vedeckým podvýborom.
            
            
               b)Prílohy A/2 a C/2 – Zatriedenie nových výrobkov INN (zoznam 121). Únia by mala schváliť 143 zatriedení (znenie HS 2017) a 15 následných prezatriedení (znenie HS 2022) odporúčaných vedeckým podvýborom.
            
            
               c)Prílohy A/3 a C/3 – Možné prezatriedenie určitých výrobkov INN vyplývajúce z odporúčania podľa článku 16 z 23. júna 2019. Únia by mala schváliť následné prezatriedenia (znenie HS 2022) 143 výrobkov INN schválené vedeckým podvýborom.
            
            
               d)Prílohy B/1 a C/6 – rozhodnutia vydané výborom pre HS na jeho 63. a 64. zasadnutí a Radou WCO na jej 133. a 134. zasadnutí, ktoré majú vplyv na prácu vedeckého podvýboru. Únia by mala schváliť prezatriedenie „zilucoplanu“ do podpoložky 2933 79 a „etryptamínu“ do podpoložky 2939 80 schválené vedeckým podvýborom.
            
            
               Únia súhlasí so všetkými navrhovanými zatriedeniami, lebo sú v súlade so súčasnou politikou zatrieďovania v EÚ.
            
            
               2.Možná zmena vysvetliviek k 29. kapitole týkajúca sa zoznamu omamných látok, psychotropných látok a drogových prekurzorov (dok. NC2738Ea)
            
            
               Únia súhlasí s návrhom na zmenu vysvetliviek k 29. kapitole HS v súlade s odporúčaním vedeckého podvýboru.
            
            
               V. SPRÁVA REVÍZNEHO PODVÝBORU HS (dok. NR1403E)
            
            
               1.Predmet rozhodnutia (dok. NC2709Ea)
            
            
               a)Prílohy D/6 a G/11 – Možná zmena vysvetlivky k položke 8524 (HS 2022)
            
            
               b)Prílohy D/7 a G/12 – Možné zmeny vysvetliviek k HS 2022 v súvislosti s 3D tlačiarňami
            
            
               c)Prílohy E/14 a G/19 – Zmena vysvetliviek k položke 7019 v súvislosti so sklenenými vláknami (HS 2022)
            
            
               d)Prílohy E/1 až E/6, E/8 až E/13, E/15 až E/18, E/20, E/23 a G/1 až G/6, G/8, G/13 až G/18, G/21, G/22, G/24, G/27 – Možná zmena vysvetliviek k I., II., III., IV., V., VI., VII., VIII., IX., X., XI., XII., XIII., XIV., XV., XVI., XVII., XVIII., XX. a XXI. triede.
            
            
               e)Prílohy E/23 a G/27 – Zmeny vysvetliviek k 97. kapitole v súvislosti s určitými predmetmi kultúrneho charakteru (HS 2022)
            
            
               f)Prílohy E/24 a G/28 – Zmeny vysvetliviek (VIP)
            
            
               Únia súhlasí so všetkými navrhovanými zmenami v dokumentoch, lebo zodpovedajú súčasnej politike zatrieďovania v EÚ.
            
         
         
            
               2.Zatriedenie určitých jednorazových alebo dopĺňateľných osobných elektrických odparovacích zariadení do HS 2022 (žiadosť sekretariátu), dok. NC2710Eb
            
            
               Únia by výrobok 1 zatriedila do podpoložky 8543 70 v HS 2017 a do podpoložky 8543 40 v HS 2022. Výrobok 2 by sa mal zatriediť do položky 2404 v HS 2022 pomocou VIP 3 b) na základe podstatného charakteru, ktorý mu dáva kvapalina nazývaná „e-liquid“.
            
            
               3.Zatriedenie určitých zbierok a zberateľských predmetov numizmatickej hodnoty do HS 2022 (žiadosť sekretariátu), dok. NC2711Ea
            
            
               Únia sa vyjadrí, že na určenie zatriedenia sú potrebné dodatočné informácie o týchto výrobkoch.
            
            
               Únia nesúhlasí s návrhom na zmenu vysvetliviek k HS až do objasnenia a usmernenia o tom, ako rozlišovať medzi novými podpoložkami v položke 9705.
            
            
               4.Zatriedenie kaziet do 3D tlačiarní do HS 2022 (žiadosť sekretariátu), dok. NC2712Ea
            
            
               Únia by tieto výrobky zatriedila do 39. kapitoly podľa ich podstatného materiálu v súlade s rozhodnutím Súdneho dvora EÚ vo veci C-276/00 Na zatriedenie výrobkov na úrovni podpoložky sú potrebné doplňujúce informácie. Navrhovaná zmena vysvetliviek k HS by sa nemala podporiť, keďže kazety do tlačiarní sa podľa súčasnej praxe v EÚ nezatrieďujú ako časti a súčasti tlačiarní.
            
            
               5.Zatriedenie listového laminovacieho stroja na aditívnu výrobu do HS 2022, dok. NC2744Ea
            
            
               Únia by výrobok zatriedila do položky 8485 (možnosť II).
            
            
               VI. SPRÁVA PRÍPRAVNEJ PRACOVNEJ SKUPINY dok. NC2714Ea a prílohy A až T
            
            
               S výhradou niektorých redakčných návrhov Únia prijme text predložený v prílohách A až T s nasledujúcimi pripomienkami.
            
            
               1.Zmena Kompendia stanovísk k zatriedeniu s cieľom zohľadniť rozhodnutie o zatriedení výrobku s názvom „Milka Oreo Sandwich“ do položky 1806 (podpoložky 1806 32)
            
            
               Únia navrhuje vypustiť zoznam zložiek, ktorý na účely zatriedenia nie je potrebný.
            
            
               2.Zmena Kompendia stanovísk k zatriedeniu s cieľom zohľadniť rozhodnutie o zatriedení dvoch druhov tabakových stoniek [„rezané expandované tabakové stonky vo zvitkoch (Cut rolled expanded stem tobacco – CRES)“ a „expandované tabakové stonky (Expanded tobacco stems – ETS)“] do položky 2403 (podpoložky 2403 99).
            
            
               Únia trvá na tom, aby sa zachovalo znenie „nie na priame fajčenie“, keďže išlo o rozhodujúce kritérium na zatriedenie.
            
            
               3.Zmena Kompendia stanovísk k zatriedeniu s cieľom zohľadniť rozhodnutie o zatriedení palivových článkov s tuhými oxidmi(Solid Oxide Fuel Cells – SOFC) s názvom „Bloom Energy ES-5700“ do položky 8501 (podpoložky 8501 62)
            
            
               Únia navrhuje použitie opisu výrobku z textu v rámčeku v pôvodnom pracovnom dokumente (dok. NC2655E1b).
            
            
               VII. ŽIADOSTI O OPÄTOVNÉ PRESKÚMANIE (VÝHRADY)
            
            
               1.Opätovné preskúmanie zatriedenia určitých tekutých dietetických požívatín (výrobky 1 až 5) (žiadosť Spojených štátov), dok. NC2715Ea
            
            
               Únia by výrobky zatriedila ako nápoje do položky 2202 v súlade s rozhodnutím Súdneho dvora EÚ vo veci C-114/80 a so stanoviskami k zatriedeniu 2202 99/2-4.
            
         
         
            
               2.Opätovné preskúmanie zatriedenia zariadenia nazývaného „Polar M430 GPS running watch with wrist-based heart rate monitor“ (bežecké náramkové hodinky s monitorom srdcového rytmu) (žiadosti Spojených štátov a Japonska), dok. NC2716Ea
            
            
               Únia by výrobok zatriedila do podpoložky 9102 12 ako náramkové hodinky v súlade s vysvetlivkou ku KN k položke 9102.
            
            
               3.Opätovné preskúmanie zatriedenia prístroja nazývaného „Sterilizer Formaldehyde Formomat PL 349-2“ (formomat PL 349-2 na sterilizáciu na základe formaldehydu) (žiadosť Ukrajiny), dok. NC2717Ea
            
            
               Únia by výrobok zatriedila do položky 8419, keďže ide o osobitnú položku pre sterilizátory. Dochádza k zmene teploty, čo má dôležitý vplyv na proces sterilizácie. Prístroj neplní žiadne mechanické funkcie.
            
            
               4.Opätovné preskúmanie zatriedenia dvoch výrobkov nazývaných „RF Generators a RF Matching Networks“ (žiadosť Kórey), dok. NC2718Ea, NC2745Eb, NC2747Ea
            
            
               Únia by výrobky zatriedila do položky 8486, pretože ide o rozpoznateľné stroje používané výlučne alebo hlavne na výrobu polovodičových zariadení.
            
            
               VIII. ĎALŠIE ŠTÚDIE
            
            
               1.Zatriedenie jedlého hmyzu (návrh sekretariátu), dok. NC2719Ea
            
            
               V prípade výrobku 1 Únia podporuje možný presun z položky 0210 aj z položky 0410. Výrobok 2 by sa mohol presunúť buď z položky 0410 alebo zo 16. kapitoly. Výrobok 3 by sa mohol presunúť zo 16. kapitoly. Výrobok 4 by sa mohol presunúť buď zo 16. kapitoly alebo z 21. kapitoly.
            
            
               2.Možná zmena vysvetlivky k položke 2711 s cieľom objasniť zatriedenie skvapalneného ropného plynu (LPG) (návrh sekretariátu), dok. NC2720Ea
            
            
               Únia podporuje navrhovanú vysvetlivku k podpoložke 2711 19.
            
            
               3.Zmena vysvetliviek k pravidlu 3 b) s cieľom objasniť zatriedenie súprav, dok. NC2721Ea
            
            
               Únia podporuje zachovanie súčasného stavu a súčasných postupov pri zatrieďovaní.
            
            
               4.Možná zmena vysvetlivky k položke 9102, dok. NC2722Ea
            
            
               Skôr, ako sa pokročí v súvislosti so zmenou vysvetlivky k HS, by Únia uprednostnila počkať na konečné rozhodnutie o zatriedení hodiniek „Polar watch“ (pozri bod VII.2)
            
            
               5.Možná zmena vysvetlivky k položke 8703 v súvislosti s mikrohybridnými vozidlami, dok. NC2723Ea
            
            
               Únia podporuje zmenu vysvetlivky k HS, keďže objasňuje zatriedenie nového typu vozidiel.
            
            
               6.Zatriedenie polohybridných vozidiel, dok. NC2724Ea
            
            
               Únia by výrobok zatriedila do podpoložky 8703 40, keďže elektromotor je navrhnutý tak, aby podporil činnosť motora a posilnil tak vozidlo.
            
            
               7.Zatriedenie výrobku nazývaného „DIMODAN HP M“ (žiadosť Ekvádora), dok. NC2725Ea
            
         
         
            
               Únia by výrobok zatriedila do položky 3404, keďže laboratórna analýza potvrdila, že výrobok má charakter vosku.
            
            
               8.Možná zmena vysvetlivky k položke 9503 (návrh EÚ), dok. NC2667Ea, NC2667Ea
            
            
               Postoj Únie k prípadným doplňujúcim redakčným poznámkam k pôvodnému návrhu EÚ bude flexibilný.
            
            
               9.Možná zmena vysvetlivky k položke 9505 (návrh EÚ), dok. NC2668Ea, NC2668Ea
            
            
               Postoj Únie k prípadným doplňujúcim redakčným poznámkam k pôvodnému návrhu EÚ bude flexibilný.
            
            
               10.Zatriedenie určitých silíc upravených na predaj v malom (žiadosť Kostariky), dok. NC2672Ea
            
            
               Únia by výrobok zatriedila do položky 3301. Tento výrobok je levanduľová silica s obsahom monoterpenických alkoholov, teda nie je deterpénovaný a vzťahuje sa naň položka 3301. Získava sa destiláciou vodnou parou, a je teda v súlade s vysvetlivkami k položke 3301.
            
            
               11.Zatriedenie dvoch leštičiek podláh s názvom „Galaxy Floor Machine 1500, 1.5 HP, NSS“ a „Galaxy Floor Machine, 1 HP, NSS“ (žiadosť Kostariky), dok. NC2673Ea
            
            
               Únia by výrobky zatriedila do položky 8479. Pre svoje technické vlastnosti nie sú druhu používaného prevažne v domácnosti a vzhľadom na poznámku 4 a) k 85. kapitole by sa mali zatriediť do položky 8479.
            
            
               12.Zatriedenie zdvíhacieho zariadenia s ohybným ramenom s vlastným pohonom „Self-Propelled Articulated Boom Lift“ (žiadosť Kórey), dok. NC2674Ea
            
            
               Únia by výrobok zatriedila do položky 8428 na základe nariadenia č. 738/2000 pre podobný výrobok.
            
            
               13.Zatriedenie určitých potravinových prípravkov (žiadosť Spojených štátov), dok. NC2676Ea, NC2742Ea
            
            
               Únia na účely stanovenia zatriedenia požiada o dodatočné informácie o všetkých štyroch dotknutých výrobkoch.
            
            
               Výrobok 1: obsah bielkovín. Ak je veľmi vysoký (nad 85 %), zvážiť položku 3504. Na základe súčasných informácií by sa výrobok mohol zatriediť do podpoložky 2106 10 v súlade so stanoviskom k zatriedeniu 2106.90/5.
            
            
               Výrobok 2: Únia by ho zatriedila do položky 2202, ak je hneď pitný, alebo do položky 2106, ak sa má pred pitím nariediť.
            
            
               Výrobok 3: Únia by ho zatriedila do podpoložky 2101 20, bolo by však užitočné získať doplňujúce informácie týkajúce sa obsahu kofeínu.
            
            
               Výrobok 4: Opis výrobku je mätúci, keďže nie je jasné, čo je hlavnou zložkou. Ak obsahuje kakao, mohol by sa zatriediť do položky 1806, ak nie, do položky 1905.
            
            
               14.Zatriedenie „drviča/kultivátora“ (žiadosť Ruskej federácie), dok. NC2677Ea
            
            
               Únia konštatuje, že zatriedenie tohto stroja s mnohými funkciami je zložité, a výrobok by sa mohol zatriediť do položky 8430 alebo 8432, resp. do položky 8432, podľa pravidla VIP 3 c).
            
            
               15.Zatriedenie určitých nových pneumatík, z kaučuku, určených pre vozidlá používané na prepravu tovaru v stavebníctve, baníctve alebo priemysle (žiadosť Ruskej federácie), dok. NC2678Ea, NC2748Ea
            
         
         
            
               Únia súhlasí s radou sekretariátu WCO a zatriedi oba výrobky do podpoložky 4011 20.
            
            
               16.Zatriedenie určitých prípravkov druhu používaného ako krmivo pre zvieratá (žiadosť Kanady), dok. NC2679Ea, NC2743Ea
            
            
               EÚ by výrobok zatriedila do položky 2309 na základe rozhodnutia Súdneho dvora EÚ vo veci C-144/15.
            
            
               17.Zatriedenie výrobku nazývaného „Tracing Light Box“ (svetelná tabuľa na obkresľovanie) (žiadosť Japonska), dok. NC2681Ea
            
            
               Únia by výrobok zatriedila do položky 9405, keďže je funkčne viacúčelový a nie je vybavený žiadnymi nástrojmi na kreslenie.
            
            
               18.Zatriedenie elektronického regulátora otáčok nazývaného „KEB COMBIVERT F5“ (žiadosť Tuniska), dok. NC2682Ea
            
            
               Únia by výrobok zatriedila do položky 8504, ako navrhuje sekretariát WCO.
            
            
               19.Možná zmena vysvetlivky k položke 2710 (návrh Japonska), dok. NC2641Ea, NC2739Ea
            
            
               Únia sa zdrží účasti na rokovaniach, pretože stanovisko k zatriedeniu, z ktorého táto zmena vyplýva, nemožno uplatňovať v EÚ z dôvodu rozhodnutia Súdneho dvora EÚ vo veci C-330/13. Bolo by lepšie uvažovať o budúcej zmene HS a úprave poznámky 2 k 27. kapitole.
            
            
               20.Možný nesúlad medzi anglickým a francúzskym znením vysvetlivky k položke 8501, dok. NC2688Ea
            
            
               Únia súhlasí s navrhovanou zmenou spočívajúcou v použití pojmu „onduleur“ ako v iných častiach nomenklatúry HS.
            
            
               IX. NOVÉ OTÁZKY
            
            
               1.Zatriedenie určitých pouličných odpadkových nádob (žiadosť Tuniska), dok. NC2726Ea
            
            
               Pre ich väčšiu veľkosť, nevhodnú na použitie v domácnosti, by Únia tieto výrobky zatriedila do položky 3926. Únia konštatuje, že opis výrobku by mal obsahovať kapacitu kontajnerov v litroch.
            
            
               2.Zatriedenie určitých potravinových prípravkov v tekutej forme (žiadosť Tuniska), dok. NC2727Ea
            
            
               Únia požiada o viac informácií týkajúcich sa obsahu výrobkov (vody alebo šťavy, olejnatých látok, iných zložiek okrem vitamínov, dávkovania).
            
            
               3.Zatriedenie dvoch výrobkov obsahujúcich kanabidiol nazývaných „FREYHERR“ a „CANABIGAL“ (žiadosť sekretariátu), dok. NC2728Ea
            
            
               Únia navrhuje, aby sa táto záležitosť postúpila vedeckému podvýboru so žiadosťou o informácie i) o tom, či výrobky majú dostatok účinných zložiek, na základe ktorých majú terapeutické alebo profylaktické účinky, a ii) o minimálnom množstve kanabidiolu ako účinnej zložky v jednotlivom výrobku, ktoré vyvoláva terapeutický alebo profylaktický účinok.
            
            
               4.Zatriedenie sušených rýb následne ošetrených vodou (rehydrované sušené ryby) (žiadosť Nórska), dok. NC2729Ea
            
            
               Únia by mohla výrobok zatriediť do 3. kapitoly, je však potrebné získať viac informácií o tom, či má výrobok chuť a textúru ako sušená alebo ako čerstvá ryba.
            
         
         
            
               5.Zatriedenie určitých parných generátorov pre parné kúpele (žiadosť Egypta), dok. NC2730Ea
            
            
               Únia by výrobky zatriedila do položky 8402, ako navrhuje sekretariát WCO, v súlade so znením položky a s vysvetlivkou k HS k položke 8402.
            
            
               6.Zatriedenie výrobku nazývaného „Soy bean flakes“ (vločky zo sójových bôbov) (žiadosť Madagaskaru), dok. NC2731Ea
            
            
               Únia by výrobok zatriedila do položky 2304 podobne ako výrobok, ktorého sa týka stanovisko k zatriedeniu 2304.00/1.
            
            
               7.Zatriedenie etanolového variča s dvomi horákmi (žiadosť Kene), dok. NC2732Ea
            
            
               Únia by výrobok zatriedila do podpoložky 7321 12, keďže etanolové palivo je pri izbovej teplote v kvapalnej forme, čo zodpovedá zneniu danej podpoložky.
            
            
               8.Zatriedenie určitých interaktívnych pultových podateľní na prijímanie sťažností (žiadosť Egypta) Doc. NC2733Ea
            
            
               Únia požiada o dodatočné informácie: či výrobok môže fungovať s USB zariadením, a ak áno, ako, alebo či sa môže používať iba prostredníctvom dotykovej obrazovky.
            
            
               XI. DOPLŇUJÚCI ZOZNAM
            
            
               1.Zatriedenie výrobku nazývaného „mladá kukurica v klasoch“ (žiadosť EÚ), dok. NC2736Ea
            
            
               Únia požiadala o stanovisko k zatriedeniu.
            
            
               2.Zatriedenie súpravy dieselového elektrického generátora s dvojitým menovitým výkonom (žiadosť Ghany), dok. NC2737Ea
            
            
               Únia by výrobok zatriedila do podpoložky 8502 13.
            
            
               3.Zatriedenie TFT-LCD modulu (žiadosť Kórey), dok. NC2740Ea
            
            
               Únia by v súlade s nariadením Komisie (ES) č. 957/2006, vykonávacími nariadeniami Komisie (EÚ) č. 1201/2011 a č. 1202/2011, a so zreteľom na poznámku 2 (b) k XVI. triede zatriedila výrobok do podpoložky 8529 90.
            
            
               4.Vypustenie stanovísk k zatriedeniu 8528.69/1 a 8528.69/2, dok. NC2741Ea
            
            
               Keďže výrobky už nie sú na trhu, Únia podporuje zrušenie týchto stanovísk k zatriedeniu.
            
            
               5.Zatriedenie výrobku nazývaného „kokosový prášok čiastočne odtučnený“ (žiadosť EÚ), dok. NC2746Ea
            
            
               Únia požiadala o vydanie stanoviska k zatriedeniu.